Statue av Bon Scott i Freemantle
**Ronald Belford «Bon» Scott** (9. juli 1946–19. februar 1980) var ein britisk-australsk musikar, best kjend som vokalist for hard rock-bandet AC/DC i perioden frå 1974 til han døydde i London i 1980.

Barndom og ungdom
-----------------

Bon Scott sine foreldre var Charles og Isabelle Scott, og han var fødd i den skotske småbyen Kirriemuir, der han budde til han var seks år. Så flytta familien til Melbourne i Australia. Allereie i første klasse på skulen viste han at han hadde anlegg for musikk, og han begynte med å spele blokkfløyte, og deretter trommer og piano. Då han blei femten år hoppa han av frå skulen og begynte i fleire jobbar, som blant anna traktorsjåfør, arbeidar på ein fiskebåt og vektmålemaskin-mekanikar.

Mange forskjellige band
-----------------------

I 1966 begynte Bon for bandet *The Spectors*, som trommeslagar og vokalist. I 1967 gjekk han over til *The Valentines*. The Valentines gav ut tre plater som kom på dei lokale topp-listene, *She Said*, *Pelicular Hole In The Sky* og *My Old Man's A Groovy Old Man*. I 1970 blei medlemmane i The Valentines arrestert for å ha ulovlege substansar (narkotika). Etter kvart fekk Bon tilbod frå progressiv rock-bandet *Fraternity* om å bli med i deira gruppe, og han takka ja. Fraternity gav ut to plater for RCA Australia, *Live Stock* i 1971 og *Flaming Galah* i 1972. Dei bestemte seg for å prøve lykka i Europa og i mesteparten av 1973 reiste dei rundt på kontinentet. Dei fekk blant anna ros frå bandet *Geordie*, der Brian Johnson, som seinare overtok for Bon Scott i AC/DC, var vokalist.

AC/DC
-----

I 1974 fekk Bon tilbod om å kome på audition til AC/DC. Det blei mykje fram og tilbake, og han tilbaud sine tenester både på bass og trommer, men etter at Dave Evans tabba seg ut på ein konsert fekk han jobben som vokalist. Han blei bandet sin frontfigur og var den som førte AC/DC inn i rampelyset. Bon var vokalist på albuma *High Voltage*, *T.N.T.*, *Dirty Deeds Done Dirt Cheap*, *Let There Be Rock*, *Powerage* og *Highway to Hell*. Under turneen til Powerage blei det gjort opptak av konserten i Apollo theatre i Glasgow, og dette resulterte i live-albumet If You Want Blood You've Got It. Albuma *Back in Black* og *For Those About to Rock* som blei gitt ut etter at han døydde, er dedikert til han. *Back In Black* er ei av dei mest selde platene gjennom historia, uavhengig av sjanger.

Bon Scott si grav

Ronald Belford Scott døyr
-------------------------

Miljøet han vanka i bestod av mykje festing og natteliv og Bon Scott levde eit hardt liv. Han hadde eit stort forbruk av alkohol, og det må kunne seiast at han var alkoholikar. Den 19. februar 1980 ende dette i tragedie. Bon Scott hadde vore på ein fest i London, hadde fått i seg store mengder alkohol. Han blei så køyrd heim av ein kjenning, og somna på turen. Bon blei lagt igjen i bilen då sjåføren hans ikkje klarte å flytte han. Dagen etter låg Bon på same stad, og ein ambulanse blei tilkalla. Han blei erklært død då han kom til Kings College Hospital. Dødsårsaka var offisielt akutt alkoholforgifting  men inntrenging av mageinnhald i lungene var også medverkande. Familia gravla han på Fremantle Cemetery's Memorial Garden i Fremantle, Australia, byen der han hadde vakse opp etter at familien flytta dit.

Etter Bon
---------

Etter tragedien med dødsfallet til Bon Scott var framtida til AC/DC usikker, men Malcolm Young sa at han visste at Bon sitt ønske var at dei skulle halde fram. Brian Johnson blei deretter bandet sin nye vokalist. Malcolm forklarer det slik: «We knew he had to be good because even Bon liked him, and Bon didn't like many people!»

Den 24. februar 2008 blei det også halde ein hyllingskonsert til minne om Bon Scott i samband med avdukinga av ein bronse-statue av han i Claremont Showgrounds i Perth. Under avdukinga opptredde fleire australske rockeband som Rose Tattoo, The Angels, The Screaming Jets og The Party Boys, med den originale AC/DC-vokalisten Dave Evans, og den tidlegare AC/DC-bassisten Mark Evans.

Kjelder
-------

* *Denne artikkelen bygger på «Bon Scott» frå Wikipedia på bokmål, den 3. mai 2010.*

Fotnotar
--------

1. ↑  Walker, Clinton (1994), Highway to Hell: The Life and Times of AC/DC Legend Bon Scott, Verse Chorus Press, ISBN 0-283-06263-0
2. ↑  Stenning, Paul (2005), AC/DC - Two Sides to Every Glory, Chrome Dreams, ISBN 1-842-40308-7
3. ↑  Bon Scott sin dødsattest
4. ↑  «Scott [had] choked on his own vomit [in his sleep].» Back in Black 1980,2003 CD booklet.

Bakgrunnsstoff
--------------

 Wikimedia Commons har multimedia som gjeld: **Bon Scott**

Wikifrasar Wikifrasar har ei sitatsamling som gjeld: **Bon Scott**

* Offisiell nettstad Edit this at Wikidata

| * v
* d
* e
AC/DC |
| --- |
| 
* **Angus Young**
* **Phil Rudd**
* **Cliff Williams**
* **Brian Johnson**
* **Stevie Young**

* Malcolm Young
* Bon Scott
* Chris Slade
* Mark Evans
* Dave Evans
* Larry Van Kriedt
* Colin Burgess
* Rob Bailey
* Peter Clack
* Tony Currenti
* Paul Matters
* Simon Wright
* Axl Rose

 |
| Studioalbum | 
* *High Voltage* (australsk utgåve)
* *T.N.T.* (australsk utgåve)
* *High Voltage* (internasjonal utgåve)
* *Dirty Deeds Done Dirt Cheap*
* *Let There Be Rock*
* *Powerage*
* *Highway to Hell*
* *Back in Black*
* *For Those About to Rock We Salute You*
* *Flick of the Switch*
* *Fly on the Wall*
* *Blow Up Your Video*
* *The Razors Edge*
* *Ballbreaker*
* *Stiff Upper Lip*
* *Black Ice*
* *Rock or Bust*
* *Power Up*

 |
| Samlealbum | 
* *Bonfire*
* *Volts*
* *Backtracks*

 |
| Konsertalbum | 
* *If You Want Blood You've Got It*
* *AC/DC Live*
* *Live from the Atlantic Studios*
* *Let There Be Rock: The Movie – Live in Paris*
* *Live at River Plate*

 |
| EP-ar | 
* *'74 Jailbreak*

 |
| Filmmusikkalbum | 
* *Who Made Who*
* *Iron Man 2*

 |
| Singlar | 
* «Can I Sit Next to You, Girl»
* «Baby, Please Don't Go»
* «High Voltage»
* «It's a Long Way to the Top (If You Wanna Rock 'n' Roll)»
* «T.N.T.»
* «Jailbreak»
* «Dirty Deeds Done Dirt Cheap»
* «Love at First Feel»
* «Dog Eat Dog»
* «Let There Be Rock»
* «Whole Lotta Rosie»
* «Rock 'n' Roll Damnation»
* «Highway to Hell»
* «Girls Got Rhythm»
* «Touch Too Much»
* «Night Prowler»
* «You Shook Me All Night Long»
* «Hells Bells»
* «Back in Black»
* «Rock and Roll Ain't Noise Pollution»
* «Let's Get It Up»
* «For Those About to Rock (We Salute You)»
* «Guns for Hire»
* «Nervous Shakedown»
* «Flick of the Switch»
* «Danger»
* «Shake Your Foundations»
* «Who Made Who»
* «Heatseeker»
* «That's the Way I Wanna Rock 'n' Roll»
* «Thunderstruck»
* «Moneytalks»
* «Are You Ready»
* «Big Gun»
* «Hard as a Rock»
* «Hail Caesar»
* «Cover You in Oil»
* «Stiff Upper Lip»
* «Safe in New York City»
* «Satellite Blues»
* «Rock 'n' Roll Train»
* «Big Jack»
* «Anything Goes»
* «Money Made»
* «Shoot to Thrill»
* «Play Ball»
* «Rock or Bust»
* «Shot in the Dark»

 |
| Videoalbum | 
* *AC/DC: Let There Be Rock*
* *Fly on the Wall*
* *Who Made Who*
* *AC/DC*
* *Clipped*
* *Live at Donington*
* *For Those About to Rock: Monsters in Moscow*
* *No Bull*
* *Stiff Upper Lip Live*
* *Family Jewels*
* *Plug Me In*
* *Live at River Plate*

 |
| Tilknytte artiklar | 
* Diskografi
* Songar
* Medlemmar
* ACDC Lane
* Angus Bucks

 |
| 
* Category Kategori

 |

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* NLA
* NKC
* BNE

 |